ສາທາລະນະສຸກ ໃນເຂດເອເຊຍ ພະຍາຍາມຄວບຄຸມ ໄວຣັສ ມື ຕີນ ແລະປາກເປື່ອຍ
ພະຍາດມື ຕີນ ແລະປາກເປື່ອຍ ຫຼື HFMD ​ເປັນ​ພະຍາດ​ມີ​ຢູ່​ທົ່ວ​ໄປ ​ແລະ​​ຕິດ​ຕໍ່​ກັນ​ໄດ້​ງ່າຍ ​ໃນ​ກຸ່ມ​ເດັກນ້ອຍ.
ບັນດານາຍແພດທົ່ວຂົງເຂດເອເຊຍຕາເວັນອອກສຽງໃຕ້ ກໍາລັງຢູ່ໃນທ່າກຽມຮັບມືກັບການ ລະບາດຂອງສາຍພັນນຶ່ງຂອງໄວຣັສຊະນິດນຶ່ງ ທີ່ພາໃຫ້ເປັນພະຍາດມື ຕີນ ແລະປາກເປື່ອຍ ທີ່ໄດ້ເອົາຊີວິດພວກເດັກນ້ອຍໄປ ຫຼາຍສິບຄົນແລ້ວ ໃນທົ່ວຂົງເຂດເອເຊຍໃນໄລຍະບໍ່ ເທົ່າໃດເດືອນຜ່ານມານີ້ Ron Corben ຜູ້ສື່ຂ່າວວີໂອເອ ລາຍງານວ່າ ພວກເຈົ້າໜ້າທີ່ການແພດກ່າວວ່າ ລະດັບຂອງການລະບາດຂອງພະຍາດດັ່ງກ່າວນັ້ນຍັງບໍ່ເຖິງຈຸດສູງສຸດເທື່ອ ທອງປານມີເລຶ່ອງນີ້ ມາສະເໜີທ່ານ ລາຍງານກ່ຽວກັບການແຜ່ລະບາດຂອງເຊື້ອໄວຣັສທີ່ພາໃຫ້ເປັນໂຣກມື ຕີນ ແລະປາກເປື່ອຍ ຫຼື HFMD ໄດ້ໂຜ່ຂຶ້ນມາ ຢູ່ໃນປະເທດຕ່າງໆທົ່ວຂົງເຂດເອເຊຍ ເມື່ອບໍ່ເທົ່າໃດເດືອນຜ່ານມານີ້ ສ່ວນໃຫຍ່ແມ່ນພວກເດັກນ້ອຍ ທີ່ໄດ້ຮັບຜົນກະທົບທີ່ສຸດ ປະເທດທີ່ຖືກກະທົບຮ້າຍແຮງກວ່າໝູ່ ຄືຈີນ ທີ່ມີຜູ້ເປັນພະຍາດນີ້ຫລາຍກວ່າ ນຶ່ງລ້ານສອງແສນຄົນ ແລະເສຍຊີວິດ 350 ກວ່າຄົນ ບັນດາເຈົ້າໜ້າທີ່ການແພດໃນຍີ່ປຸ່ນ ຮ່ອງກົງ ເກົາຫຼີໃຕ້ ມາເລເຊຍ ສິງຄະໂປ ໄທ ໃຕ້ຫວັນ ແລະຫວຽດນາມ ປະເທດເຫລົ່ານີ້ທັງໝົດ ຕ່າງກໍໄດ້ລາຍງານໃຫ້ຊາບກ່ຽວກັບກໍລະນີຜູ້ປ່ວຍເປັນໂຣກນີ້ ຊຶ່ງສ່ວນໃຫຍ່ແມ່ນພວກເດັກນ້ອຍທີ່ມີອາຍຸຕໍ່າກວ່າ 10 ປີ ຢູ່ຫວຽດນາມນັ້ນ ມີເດັກນ້ອຍເປັນພະຍາດນີ້ຫລາຍເຖິງ 63,000 ຄົນ ໃນນັ້ນ 30 ຄົນເສຍ ຊີວິດ ໃນຂະນະທີ່ສິງຄະໂປລາຍງານວ່າ ມີເດັກນ້ອຍ 26,000 ຄົນ ຕິດເຊື້ອໄວຣັສດັ່ງກ່າວ ພະຍາດ HFMD ເປັນພະຍາດມີຢູ່ທົ່ວໄປ ແລະຕິດຕໍ່ກັນໄດ້ງ່າຍໃນກຸ່ມເດັກນ້ອຍ ແຕ່ບັນດາ ນັກຄົ້ນຄວ້າກໍຍັງພະຍາຍາມໃຫ້ຮຽນຮູ້ເຂົ້າໃຈ ວ່າດ້ວຍເຫດໃດ ອັດຕາການຕິດເຊື້ອໃນປີນີ້ ຈຶ່ງສູງກວ່າທີ່ຜ່ານມາ Dr Brent Burkholder ເປັນຜູ້ຮັກສາການແທນ ຜູ້ຕາງໜ້າອົງການອະນາໄມໂລກ ປະຈໍາ ປະເທດໄທ ທ່ານ Burkholder ກ່າວວ່າ: ຄວາມສົນໃຈໄດ້ເພ່ງເລັງໄປໃສ່ທີ່ກໍາປູເຈຍເມື່ອຕົ້ນເດືອນນີ້ ເວລາບັນດາເຈົ້າໜ້າທີ່ລາຍ ງານວ່າ ມີເດັກນ້ອຍ 60 ຄົນກໍາລັງຈະເສຍຊີວິດຍ້ອນພະຍາດລຶກລັບນີ້ ຕໍ່ມາ ທາງກະ ຊວງສາທາລະນະສຸກຂອງກໍາປູເຈຍແລະ ອົງການອະນາໄມໂລກ ຫຼື WHO ໄດ້ອອກ ຖະແຫຼງການຮ່ວມສະບັບນຶ່ງ ຢືນຢັນວ່າ ພະຍາດມື ຕີນ ແລະປາກເປື່ອຍ ໄດ້ເອົາຊີວິດ ເດັກນ້ອຍໄປແລ້ວ 54 ຄົນ ບັນດານາຍແພດ ໄດ້ຖິ້ມໂທດອັດຕາການເສຍຊີວິດທີ່ສູງຂຶ້ນ ບາງລາຍນັ້ນ ໃສ່ພວກສຸກ ສາລາ ທີ່ໃຊ້ຢາ steroid ເພື່ອປິ່ນປົວຄົນເຈັບທີ່ມີອາການ ເປັນໄຂ້ ຮາກອອກ ຜືນຄັນ ແລະເປັນຕຸ່ມຜຸພອງ ຢາ steroid ນັ້ນສ້າງຄວາມອ່ອນແອໃຫ້ແກ່ລະບົບພູມຕ້ານທານ ເຊື້ອໄວຣັສໃນຮ່າງກາຍ ແຕ່ບັນດານັກຄົ້ນຄວ້າເຊື່ອວ່າ ການປິ່ນປົວທີ່ບໍ່ດີ ບໍ່ແມ່ນເປັນພຽງເຫດຜົນ ເທົ່ານັ້ນຂອງການເສຍຊີວິດເພີ່ມຂຶ້ນ ຍ້ອນເຊື້ອໄວ ຣັສ HFMD ທ່ານ ວິຕ ສຸວັນ ວານິດຊະກິດ ເປັນພະນັກງານ ຄົ້ນຄວ້າປະຈໍາໂຮງຮຽນສາທາ ລະນະສຸກ John Hopkins Bloomberg ທ່ານວິຕເວົ້າວ່າ: ກະຊວງສາທາລະນະສຸກຂອງໄທ ໄດ້ລາຍງານວ່າ ມີຄົນຕິດເຊື້ອໄວຣັສນີ້ 13,160 ກວ່າລາຍ ໃນປີນີ້ ຊຶ່ງເປັນອັດຕາຕິດເຊື້ອທີ່ສູງທີ່ສຸດໃນໄລຍະຫ້າປີ ໃນຕະຫຼອດປີ 2011 ມີຄົນຕິດເຊື້ອ ໄວຣັສນີ້ 18,000 ຄົນແລະເສຍຊີວິດຫົກຄົນ ທ່ານວິຕກ່າວວ່າ ລະບົບການຕິດຕາມສິ້ງຊອມ ເບິ່ງທີ່ດີຂຶ້ນ ແລະຄວາມຕື່ນຕົວຢູ່ໃນຂົງເຂດ ອາດໄດ້ນໍາໄປສູ່ການລາຍງານຂ່າວໃນອັດຕາ ທີ່ເພີ່ມສູງຂຶ້ນນັ້ນ ເມື່ອວັນອັງຄານອາທິດແລ້ວນີ້ ບັນດາເຈົ້າໜ້າທີ່ສາທາລະນະສຸກໄທ ໄດ້ຢືນຢັນການເສຍຊີວິດ ຍ້ອນໄວຣັສ HFMD ຄົນທໍາອິດໃນໄທໃນປີນີ້ ຊຶ່ງໄດ້ແກ່ເດັກນ້ອຍອາຍຸສອງປີເຄິ່ງ ເຈົ້າໜ້າທີ່ ກ່າວວ່າ ໂຮງຮຽນ 60 ແຫ່ງທົ່ວປະເທດລາຍງານວ່າ ໄດ້ມີການແຜ່ລະບາດຂອງເຊື້ອໄວຣັສ ນີ້ ແລະໂຮງຮຽນຫຼາຍສິບແຫ່ງ ໄດ້ປິດລົງເພື່ອຍັບຍັ້ງການແຜ່ລາມ Eric John-Abo ຜູ້ຊ່ຽວຊານດ້ານສາທາລະນະສຸກ ປະຈໍາສູນກາງ ຕຽມພ້ອມຮັບມືກັບໄພພິບັດເອເຊຍ ທີ່ປະເທດໄທ ກ່າວວ່າ ລະບົບສາທາລະນະ ສຸກຂອງໄທນັ້ນ ມີການຈັດຕັ້ງຕຽມພ້ອມໄວ້ເປັນຢ່າງດີ ເພື່ອຮັບມືກັບເຫດ ສຸກເສີນດ້ານສຸຂະພາບແບບນີ້ ລຸນຫຼັງຈາກການແຜ່ລະບາດຂອງເຊື້ອໄວ ຣັສ ໄຂ້ຫວັດນົກ ແລະພະຍາດຂົ່ມຂູ່ອື່ນໆ ໃນໄລຍະບໍ່ເທົ່າໃດປີຜ່ານມາ ທ່ານ ອາໂບ ເວົ້າວ່າ: “ ບັນດາເຈົ້າໜ້າທີ່ການແພດ ຄາດວ່າເຊື້ອໄວຣັສນີ້ ຍັງຄົງຈະຄຸກຄາມຢູ່ຕໍ່ໄປ ອີກຢ່າງໜ້ອຍ ຫຼາຍອາທິດ ກ່ອນການແຜ່ລະບາດຢູ່ທົ່ວຂົງເຂດຈະຫລຸດຕໍ່າລົງໄປ